laion/Wikipedia-Exotic huggingface dataset:
יחסי דומיניקה–רוסיה

יחסי דומיניקה–רוסיה הם היחסים הדיפלומטיים הרשמיים שבין דומיניקה לבין הפדרציה הרוסית. היחסים הדיפלומטיים בין המדינות כוננו ב-19 במאי 1995, ובשנת 2015 נחגגו 20 שנות יחסים דיפלומטיים בין המדינות. באפריל 2018 מינתה דומיניקה שגריר קבוע במוסקבה דומיניקה מחזיקה ברוסיה שגרירות במוסקבה. רוסיה אינה מיוצגת בדומיניקה לא בדרג השגרירות ולא בדרג הקונסוליה. מדיה וקבצים בנושא יחסי דומיניקה–רוסיה בוויקישיתוף Dominica and Russia celebrate 20 years of diplomatic relations באתר dominicanewsonline‏, 20 במאי 2015 Dominica appoints resident ambassador to Russia באתר wicnews‏, 26 באפריל 2018
הר גידינגס (אנטארקטיקה)

הר גידינגס (באנגלית: Mount Giddings) הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה. ההר ממוקם 13 קילומטרים דרום-מזרחית לפסגת דבנהאם. גובהו של ההר 852 מטרים מעל פני הים; הר גידינגס הוא ההר ה-4,412 בגובהו באנטארקטיקה. ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956. שמו של ההר ניתן לו על יד ועדת השמות האנטארקטיים של אוסטרליה. ההר נקרא על שמו של ג'יי. אי. גידינגס (J.E. Giddings), שהיה טבח, בתחנת מוסון, בשנת 1961. הר גידינגס באתר הסקר הגאולוגי של ארצות הברית הר גידינגס באתר הגאזט האנטארקטי של ממשלת אוסטרליה הר גידינגס באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בהר גידינגס תחזית מזג אוויר עדכנית ארוכת טווח עבור הר גידינגס נתוני מזג אוויר היסטוריים עבור הר גידינגס גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
הר גידינגס

האם התכוונתם ל... אנטארקטיקה הר גידינגס (אנטארקטיקה) – הר בהרי סקוט, בארץ אנדרבי, שבאנטארקטיקה. ארצות הברית הר גידינגס (אלסקה) – הר במחוז סאות'איסט פיירנקס במדינת אלסקה, שבארצות הברית
יחסי האיטי–רוסיה

יחסי האיטי–רוסיה הם היחסים הדיפלומטיים הרשמיים שבין האיטי לבין הפדרציה הרוסית. היחסים הדיפלומטיים בין המדינות כוננו ב-2 ביוני 1996. ב-29 בספטמבר 2015 נחתמה בניו יורק אמנה דיפלומטית על ידי שרי החוץ של שתי המדינות, הכוללת שיתופי פעולה רחבים בתחומים רבים בתחום המסחר, הכלכלה, החברתית, הסביבתית, החינוכית, התרבותית, ההומניטרית, המדעית והספורט, כמו גם בתחום הבריאות ומניעת מצבי חירום ופעולות סיוע בחירום. החותמים מתחייבים לשתף פעולה במאבק נגד פשע מאורגן וטרור בינלאומי. בשנת 2019 בוטלה הדרישה בוויזה בין המדינות. האיטי מיוצגת ברוסיה באמצעות שגרירותה בברלין, גרמניה. רוסיה מיוצגת בהאיטי באמצעות שגרירותה בקראקס, ונצואלה. מדיה וקבצים בנושא יחסי האיטי–רוסיה בוויקישיתוף An agreement on basic principles of relations between Russia and Haiti submitted to State Duma for ratification, באתר משרד החוץ הרוסי International agreement could permit Haitians to travel to Russia without visas באתר thegrio
בית הקברות היהודי של ראקושליגט

בית הקברות היהודי של ראקושליגט (בהונגרית: Rákosligeti izraelita temető) שימש מקום מנוחתם של יהודי ראקושליגט מאז 1909. בית הקברות לא בשימוש אחרי השואה, למעשה מאז 1947. ראקושליגט היא כיום חלק של בירת הונגריה, בודפשט ונקראת רובע 17, הרובע המזרחי ביותר של העיר. תושביו קוראים לו בקיצור ליגט (שפירושו בהונגרית: פארק או גן). בין 1907 לבין 1949 היה ראקושליגט כפר גדול ועצמאי, לפני כן היה שייך לגבול של הכפר הגדול (אז) ראקושקרסטור. כיום זהו אזור עירוני פרברי-קט, הוא בנוי כמעט אך ורק מבתים צמודי קרקע עם גינות. בית הקברות היהודי של ראקושליגט ברובע ה-17 ממוקם לאורך הרחבה של הקצה הצפוני של רחוב בארפאי (Bártfai utca), בקצהו של שדה חרוש. דרך ציבורית או מדרכה אינם מגיעים לאף צד של בית הקברות. חלקות הקרקע הסמוכות מגודרות במידה רבה ונמצאות בעיבוד חקלאי כזה או אחר או שהם אדמות בור מוזנחות, מה שמקשה מאוד על הנגישות לבית הקברות. יש רק בניין אחד בסביבתו, דירת האחראי והמטפל בבית הקברות שמתגורר שם ואחראי על המקום. בשל הטיפול שלו (המוגבל) עדיין ניתן להבחין במצבות. בכפרי הסביבה לשעבר (שמות כולם מתחיל ב"ראקוש" שהוא נחל קטן שמתחיל באזור גדלה וזורם מערבה לכיוון הדנובה) היו שלושה בתי קברות ושלושה בתי כנסת שאינם קיימים היום. אין נתונים מדויקים אך הדבר מעיד על כמה עשרות ואולי אף מאות יהודים שחיו בכל אחד משלושת "כפרי ראקוש". יהדות בראקושליגט, ההיסטוריה של בית הכנסת, באתר Rakosliget.hu "אידיליה בפרברים", szombat.org, מאי 1994
יחסי האיטי – הממלכה המאוחדת

יחסי האיטי–הממלכה המאוחדת הם היחסים הדיפלומטיים הרשמיים שבין האיטי לבין הממלכה המאוחדת. היחסים הדיפלומטיים בין המדינות כוננו בשנת 1859. לאחר רעידת האדמה בהאיטי בשנת 2010, ממשלת בריטניה הכפילה את המימון ההומניטארי שלה ל-6.2 מיליון ליש"ט, שהייתה לעזר חיוני במהלך המשבר. האיטי מחזיקה בבריטניה שגרירות בלונדון. בריטניה מחזיקה בהאיטי שגרירות בפורט או פרינס. מדיה וקבצים בנושא יחסי האיטי – הממלכה המאוחדת בוויקישיתוף The UK has abandoned Haiti. The push for a “Global Britain” is an opportunity to make amends ǀ View, באתר euronews,‏ 31 ביולי 2019 אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ג'וש סוויקרד

ג'ושוע סוויקרד (באנגלית: Joshua Swickard; נולד ב-4 ביולי 1992) הוא דוגמן ושחקן אמריקאי. סוויקרד נולד בקווינסי (אנ'), אילינוי, בנם של בוב, כומר בכיר בכנסייה המתודיסטית המאוחדת "סנט מת'יו" בבלוויל (אנ'), אילינוי, ושל ג'ינה, מורה לפיתוח קול. יש לו שלוש אחיות, אליסה קרלייל (שנשואה ויש לה בן בשם אליסטר), קליה ואליינה סוויקרד. הוא למד בבית הספר התיכון גלנווד (אנ') ולאחר מכן למד במכללת דופייג' (אנ') שם למד חשבונאות במשך שנתיים.הוא דגמן כשש שנים בשיקגו. סוויקרד החל את קריירת הדוגמנות שלו בשנת 2010, כשהופיע במגזין "Oh lala", ושוב בשנת 2012. בשנת 2013 הצטלם עבור המגזין "Q". הוא מיוצג בסוכנות הדוגמנות "וילהלמינה" (אנ') בשיקגו. הוא ערך את הופעת הבכורה שלו בשנת 2015 בתפקיד אורח בפרק של סדרת הטלוויזיה "קייסי אנדרקאבר". באותה שנה הוא שיחק בתפקיד חוזר בסדרת טלוויזיה "ליב ומאדי". בתחילת 2017 הוא לוהק לסרט בשם "Roped" לצד ספנסר נוויל. הוא הודיע על כך בחשבון האינסטגרם שלו בספטמבר. בסוף 2017 לוהק לאופרת הסבון "ג'נרל הוספיטל". הוא הופיע לראשונה בסדרה ב-21 בפברואר 2018. בשנת 2020 לוהק לתפקיד ראשי בסרט "חג מולד בקליפורניה" של נטפליקס. בשנת 2021 שיחק בסרט ההמשך "חג מולד בקליפורניה: אורות העיר". בדצמבר 2018 הודיע ג'וש על אירוסיו עם בת זוגו השחקנית לורן סוויקרד (אנ'). הזוג התחתן ב-6 ביולי 2019. באפריל 2021 נולדה בתם הראשונה; ב-26 בפברואר 2023, נולד בנם השני. ג'וש סוויקרד, ברשת החברתית אקס (טוויטר) ג'וש סוויקרד, ברשת החברתית אינסטגרם ג'וש סוויקרד, במסד הנתונים הקולנועיים IMDb (באנגלית) "ICYMI - Josh Swickard Interview". Soap Opera Digest. 31 במאי 2018. {{cite web}}: (עזרה) "Bio Josh Swickard GENERAL HOSPITAL - Harrison Chase". אורכב מ-המקור ב-2018-04-23. נבדק ב-2020-12-16. "Wilhelmina - Josh Swickard". Wilhelmina International. אורכב מ-המקור ב-2018-02-12. נבדק ב-22 בפברואר 2018. {{cite web}}: (עזרה) "CHOSEN MANAGEMENT CHICAGO / JOSH SWICKARD". Ohlala Mag. 9 במרץ 2010. אורכב מ-המקור ב-2018-08-29. נבדק ב-2020-12-16. {{cite web}}: (עזרה) "Hello Gorgeous! Chosen Model Josh Swickard By Christian Rios". Ohlala Mag. 9 באפריל 2012. אורכב מ-המקור ב-2018-06-13. נבדק ב-2020-12-16. {{cite web}}: (עזרה) "Tuesday: Josh Swickard's sexy boy next door". Project Q. 9 באפריל 2013. אורכב מ-המקור ב-2018-06-13. נבדק ב-2020-12-16. {{cite web}}: (עזרה) Josh Swickard Biography, Birthday, Age, Height, Movies, TV Shows, Net Worth, Wiki, TodayThinking, ‏5 בספטמבר 2021 Josh Swickard Biography, Birthday, Age, Height, Movies, TV Shows, Net Worth, Wiki, TodayThinking, ‏5 בספטמבר 2021 "Harrison Chase on GENERAL HOSPITAL — Everything You Need to Know!". Soaps in Depth. 22 בפברואר 2018. {{cite web}}: (עזרה) "Josh Swickard Debuts As Harrison Chase On General Hospital!". Michael Fairman Soaps. 22 בפברואר 2018. אורכב מ-המקור ב-2018-04-29. נבדק ב-2020-12-16. {{cite web}}: (עזרה) https://soaps.sheknows.com/general-hospital/news/532876/josh-swickard-announces-engagement-to-lorynn-york/ SOD (8 ביולי 2019). "GH Star Gets Married". Soap Opera Digest. United States: American Media, Inc. נבדק ב-8 ביולי 2019. {{cite web}}: (עזרה)
יחסי דומיניקה – הממלכה המאוחדת

יחסי דומיניקה–הממלכה המאוחדת הם היחסים הנוכחיים וההיסטוריים בין דומיניקה לבין הממלכה המאוחדת. צרפת הייתה המדינה האירופית הראשונה שהקימה באי יישובי קבע בשנת 1635, אך גם היא נאלצה לנטוש תוך זמן קצר. היא חידשה את ההתיישבות בהדרגה במהלך המאה ה-18, אך בסופו של דבר, במסגרת ההסכמים שנחתמו עם סיום מלחמת שבע השנים, עברה דומיניקה לידי בריטניה ב-1763. הגעתם של הבריטים שינתה את הרכבו האתני של האי. הם החלו לגרש את הקאריבים לדרום אמריקה, והמחלות שהביאו עמם גרמו לתמותה אצל הילידים. במקביל, הביאו עמם הבריטים עבדים מאפריקה. ב-1831 הוענקו זכויות פוליטיות גם לשחורים (למעט עבדים), ולמשך זמן מה נשלטה האספה המחוקקת של דומיניקה בידי הרוב השחור. בלחץ בעלי האדמות האנגלים, נשחקו בהדרגה זכויותיהם של השחורים. ב-1871 עברה דומיניקה לניהול אדמיניסטרטיבי של איי וינדווארד, וב-1896 בוטל הממשל העצמי. לאחר מלחמת העולם הראשונה גברה המודעות הפוליטית של תושבי האי, והממשל העצמי חזר בהדרגה. ב-1958 הצטרפה דומיניקה לפדרציה של איי הודו המערבית, ועם פירוקה ב-1962, הייתה למדינת חסות בריטית. ב-1967 הוקנתה לה האחריות המלאה על ענייני הפנים, וב-3 בנובמבר 1978, תאריך סמלי שנקבע על פי התאריך בו הגיע כריסטופר קולומבוס לאי, זכתה בעצמאות. מיד לאחר העצמאות כוננו שתי המדינות יחסים דיפלומטיים. כיום, שתי המדינות חברות מלאות בחבר העמים הבריטי. דומיניקה מחזיקה בבריטניה נציבות עליונה בלונדון. בריטניה מיוצגת בדומיניקה באמצעות הנציבות העליונה בברבדוס. מדיה וקבצים בנושא יחסי דומיניקה – הממלכה המאוחדת בוויקישיתוף אתר על יחסי מדינות יחסי דומיניקה–הממלכה המאוחדת, באתר משרד החוץ הבריטי
מצלתיים

מצלתיים הן כלי נגינה ממשפחת כלי ההקשה. הן מורכבות משתי מצילות עגולות עשויות מתכת, וצלילן מופק על ידי הקשתן זו בזו. המצילתיים משמשות בעיקר בתזמורת סימפונית, בתזמורת כלי נשיפה ובתזמורת צועדת. ביצירות הן מופיעות בעיקר ברגעי השיא של היצירה. הכלי המשמש חלק במערכת התופים קרוי מצילות, שהן הגדרה כוללת יותר לכלי, ואילו מצלתיים מתארות סוג מסוים של מצילות. בהחלטות האקדמיה: מְצִלְתַּיִם – המין הדקדוקי, ניקוד וכתיב: פרק 2 – ענייני תצורה וניקוד; 2.3.5 מינם של שמות שונים, באתר האקדמיה ללשון העברית ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Fotos y Recuerdos

Fotos y Recuerdos (בעברית: תמונות וזיכרונות) הוא הסינגל הרביעי והאחרון מתוך אלבומה הרביעי של סלינה, אשר יצא בינואר 1995 על ידי EMI לטין. השיר הוא למעשה גרסת כיסוי לשיר "Back on the Chain Gang" של להקת הרוק הפריטנדרס כאשר ריקי ולה שהיה שותף לכתיבת השירים הקודמים של סלינה תרגם את השיר לספרדית והוא הופק מחדש על ידי אחיה ועל ידי בבו סילבט. מבחינה לירית השיר עוסק באישה בודדה שנזכרת בבן זוגה לשעבר על ידי תמונות שלו. מבחינה מוזיקלית השיר הוא שיר רוק ספרדי עם מוזיקת האוס והשפעות של דאנס-פופ. השיר זכה לשבחים ממבקרי המוזיקה שטענו שגרסה זו אפילו טובה יותר מהגרסה המקורית של השיר. השיר הגיע למקום הראשון במצעד השירים הלטינים בארצות הברית שם שהה 7 שבועות ובכך הפך לשיר הרביעי שלה לעשות זאת. בנוסף הוא הגיע למקום הראשון במצעד השירים המקסיקניים האזוריים המושמעים ביותר ברדיו בארצות הברית והפך לשיר השני שלה לעשות זאת. בנוסף הוא היה לשיר הלטיני השני הכי מצליח באותה שנה בארצות הברית כאשר המקום הראשון היה שייך גם כן לה ונכון להיום הוא השיר הלטיני ה-20 המצליח ביותר בהיסטוריית המדינה. בעקבות יציאת השיר אמנים נוספים עשו לו גרסאות כיסוי משלהם. מידע על היצירה "Fotos y Recuerdos" באתר מיוזיק בריינז גרסאות נוספות ל"Fotos y Recuerdos" באתר SecondHandSongs Gold & Platinum, RIAA (באנגלית)
360 (מספר)

360 (במילים: שלוש־מאות ושישים) הוא מספר טבעי העוקב ל-359 וקודם ל-361. המחלקים של 360 הם: 1, 2, 3, 4, 5, 6, 8, 9, 10, 12, 15, 18, 20, 24, 30, 36, 40, 45, 60, 72, 90, 120, 180 ו-360. כלומר, יש לו 24 מחלקים. 360 הוא מספר פריק במיוחד - הפירוק לגורמים שלו הוא 360 = 2 3 ⋅ 3 2 ⋅ 5 {\displaystyle 360=2^{3}\cdot 3^{2}\cdot 5} . בנוסף הוא גם אחד מ-7 המספרים היחידים שאין לאף מספר עד פי שניים ממנו יותר מחלקים ממנו (כלומר עד המספר 720 אין לאף מספר יותר מחלקים מ-360), ששת המספרים הנוספים שמקיימים את תנאי זה הם 1, 2, 6, 12, 60 ו-2520. 360 הוא מספר פריק במיוחד עליון (אנ'), מספר ענקי שופע (אנ'), מספר בר-הרכבה (אנ') ו-מספר חלק-5 (אנ'). אחד המחלקים של 360 הוא המספר 72, שזה גם מספר המספרים ראשוניים שיש מתחת ל-360. סכום פונקציית אוילר של 34 המספרים הראשונים הוא 360. כלומר, ∑ k = 1 34 φ ( k ) = 360 {\displaystyle \sum _{k=1}^{34}\varphi (k)=360} 360 הוא המספר הקטן ביותר שמתחלק בכל המספרים מ-1 עד 10 לא כולל 7. 360 הוא מספר מעשי (אנ') - מספר שכל המספרים מתחתיו יכולים להירשם שסכום של המחלקים שלו. 360 הוא מספר הרשאד, כלומר, הוא מתחלק בסכום הספרות שלו. 360 הוא מספר שופע, כלומר, סכום המחלקים שלו גדול ממנו. 360 הוא הסכום של שני המספרים הראשוניים התאומים 179 ו-181. בגאומטריה, במעגל ישנן 360 מעלות (בזוויות מרכזיות), זאת כיוון של-360 מחלקים רבים, ולכן ניתן לחלק את המעגל למספרים רבים בקלות באופן זה. לכן, 2π רדיאנים הם 360 מעלות. סכום הזוויות הפנימיות במרובע הוא תמיד 360°. 360 הוא מספר דמוי משוכלל, כלומר, הוא שווה לסכום של חלק ממחלקיו. 360 הוא המספר הכי קטן שסכום המחלקים שלו הוא ארבע-ספרתי (סכום המחלקים הוא 1170). 360 הוא המספר הכי קטן שמכפלת כל המחלקים שלו היא הוא בחזקת 12. 360 הוא המספר הקטן ביותר שמתפרק לגורמים ראשוניים בצורה p 3 q 2 r {\displaystyle p^{3}q^{2}r} , המספר הבא הוא 504. 360 יכול להיות מיוצג על ידי מכפלה של 4 מספרים עוקבים (360 = 3×4×5×6). המספר הקודם שמקיים את תנאי זה הוא 120, והמספר הבא הוא 840. המונח "360" בענפי ספורט כמו לוליינות, BMX וסקייטבורדינג בא לציין שהאתלט ביצע סיבוב של 360 מעלות באוויר. בבייסבול, הקפה אחת (run) היא בדיוק 360 רגל (כ-110 מטר) שנה אחת היא כמעט 360 ימים, ולכן תרבויות עתיקות רבות קבעו את השנה להיות 360 ימים. המונח "360" מציין שמדובר בתמונה פנורמית או בעולם מציאות מדומה. "360" היה שמם של סדרת מחשבים שבנתה חברת IBM. "360" היה דגם גיטרה חשמלית מפורסם שיצרה חברת ריקנבאקר. בהיסטוריה המוסלמית, 360 היה מספר האלילים בתוך הכעבה, שהושמדו על ידי הנביא מוחמד. מעגל פאי מרובע מדיה וקבצים בנושא 360 בוויקישיתוף
יחסי גרמניה–דומיניקה

יחסי גרמניה–דומיניקה הם היחסים הנוכחיים וההיסטוריים בין גרמניה לבין דומיניקה. היחסים הפוליטיים והכלכליים בין המדינות הם ידידותיים אך חלשים למדי. שיתוף הפעולה מתקיים בעיקר בצורה של שיתוף פעולה בפיתוח ופרויקטים תרבותיים וכן פעולות במסגרת האומות המאוחדות. הייצוא העיקרי של דומיניקה לגרמניה הוא תוצרת חקלאית. בנוסף, דומיניקה מקבלת הכנסות משמעותיות מגרמניה מתיירים גרמנים. הסכם הגנה וקידום השקעות דו-צדדי קיים מאז 1986. הסכמי שיתוף פעולה וסחר אחרים קיימים במסגרת ההסכמים בין האיחוד האירופי לבין מדינות ה-ACP (אפריקה, הקריביים, האוקיינוס השקט) וכן בין מדינות אירופה ו-CARIFORUM (מדינות חברות ב-CARICOM בתוספת הרפובליקה הדומיניקנית). התפתחות נוספת של יחסי הסחר עם אירופה עוקבת מקרוב בדומיניקה ובאזור כולו על רקע המשא ומתן המתמשך של האיחוד האירופי על הסכם שותפות חדש עם מדינות אפריקה, האוקיינוס השקט והאיים הקריביים (הסכם פוסט-קוטונו). לדומיניקה יש קשרים עקיפים עם גרמניה באמצעות הסכמים גרמניים עם הקהילה הקריבית (CARICOM), שיתוף פעולה המתמקד בפיתוח כלכלי בר קיימא, קידום אנרגיה מתחדשת והתאמה לשינויי האקלים והגנת הדייג. בנוסף, גרמניה מעניקה סיוע באמצעות מיקרו-פרויקטים ואמצעי קידום בתחום הספורט. ארגוני הסיוע הבינלאומיים הפעילים בדומיניקה בעקבות אסון השיטפון שגרמה הסופה הטרופית אריקה באוגוסט 2015 כללו את הצלב האדום הגרמני ושיתוף פעולה לפיתוח גרמני (באמצעות מעורבותם בפרויקטים של CARICOM). בספטמבר 2017, דומיניקה נהרסה על ידי הוריקן מריה, כאשר 90% מהבתים נהרסו או ניזוקו קשות. גרמניה העניקה סיוע הומניטרי מיידי לנפגעים. בנייה מחדש של האי עשויה לארוך שנים. יחסי גרמניה–דומיניקה, באתר משרד החוץ הגרמני יחסי גרמניה–דומיניקה, באתר משרד החוץ הגרמני
יחסי גרמניה–האיטי

יחסי גרמניה–האיטי הם היחסים הנוכחיים וההיסטוריים בין גרמניה לבין האיטי. היחסים בין גרמניה להאיטי היו באופן מסורתי טובים, אך הם הפכו פחות אינטנסיביים כתוצאה מהמצב הפוליטי המסובך בהאיטי. שתי המדינות ממשיכות לעבוד בשיתוף פעולה הדוק באו"ם ובגופים בינלאומיים אחרים. לדוגמה, שתי המדינות דוגלות ברפורמה במועצת הביטחון של האו"ם. גרמניה תמכה בתהליך הדמוקרטיזציה בהאיטי במשך שנים רבות ותורמת לייצוב ופיתוח המדינה, גם בשיתוף פעולה עם ארגונים לא ממשלתיים גרמנים רבים הפעילים במדינה. בנוסף, גרמניה תורמת לפרויקטים בהאיטי דרך האיחוד האירופי, קרן הפיתוח האירופית ותקציב האומות המאוחדות. גרמניה סיפקה סיוע הומניטרי ניכר לסיוע ישירות לאנשים שנפגעו מאסונות הטבע בעשר השנים האחרונות, כמו רעידת האדמה בשנת 2010 והוריקן מתיו בשנת 2016. המשרד הפדרלי לשיתוף פעולה ופיתוח כלכלי העמיד מימון נוסף לתמיכה ואמצעי סיוע לאורך מספר שנים. האיטי מרוויחה גם משיתוף הפעולה הגרמני בהקשר האזורי, המתמקד בעיקר בהגנה על משאבים וביטחון תזונתי באזור הגבול בין האיטי לרפובליקה הדומיניקנית. מאז שנת 2010 הועמד לרשות שתי המדינות סך של כ-100 מיליון אירו. אגודת התרבות הגרמנית-האיטית (האגודה Association Culturelle Haïtino-Allemande, ACHA) מציעה קורסים בשפה הגרמנית ומארגנת פעילויות תרבות. יתר על כן, גרמניה השתתפה בפסטיבל הג'אז הבינלאומי השנתי פורט או פרינס מדי שנה מאז השקתו. גרמניה מחזיקה בהאיטי שגרירות בפורט או פרינס. האיטי מחזיקה בגרמניה שגרירות בברלין. מדיה וקבצים בנושא יחסי גרמניה–האיטי בוויקישיתוף יחסי גרמניה–האיטי, באתר משרד החוץ הגרמני יחסי גרמניה–האיטי, באתר משרד החוץ הגרמני אתר על יחסי מדינות
יחסי אוסטרליה–בוליביה

יחסי אוסטרליה–בוליביה הם היחסים הדיפלומטיים שבין הקהילייה של אוסטרליה לבין המדינה הרב-לאומית של בוליביה. אוסטרליה ובוליביה כוננו יחסים דיפלומטיים ב-10 באפריל 1975. אוסטרליה ובוליביה חברות בארגון הסחר העולמי (WTO), האומות המאוחדות (האו"ם) וארגוני האו"ם, ומשתפות פעולה במיוחד בנושאים מקומיים. באמצעות תוכנית הסיוע הישיר, ממשלת אוסטרליה מעניקה תמיכה כספית למגוון פרויקטים בבוליביה. בשנים 2019–2020 מימנה DAP את הפרויקט "הכירו אותנו" שהתמקד בייצור קולקציית חורף 2019/2020 לילדים מצמר האלפקות והלמות, שהוכן על ידי קבוצה של 30 שוזרות נשים מקומיות בלה פאס. נשים אלו מומחיות בטכניקות אריגה אך אין להן גישה לשווקים מתאימים למוצריהן. עם עיצובים שסופקו על ידי נאנאי ובאמצעות פרויקט "הכירו אותנו" ייצרו האורגות 800 בגדים ששווקו בארצות הברית ובאירופה, דרך החנות המקוונת www.nanaykids.com. חלק מהרווח מושקע מחדש בעסק וחלק אחר מספק הכנסה ראויה לנשים שאין להן גישה למקורות תעסוקה אחרים. בשנת 2019–2020, תוכנית שיתוף הפעולה האוסטרלית של NGO‏ (ANCP) השקיעה יותר מ-43,000 דולר בהכשרת נשים ילידות צעירות בבוליביה במיומנויות קולינריות ועסקיות. המועצה ליחסי אוסטרליה–אמריקה הלטינית (COALAR) מספקת מענקים על מנת לשפר את היחסים הכלכליים, הפוליטיים והחברתיים של אוסטרליה עם אמריקה הלטינית. בשנת 2019 סחר סחורות ושירותים של אוסטרליה עם בוליביה הסתכם ב-32 מיליון דולר. זה כלל יבוא של 27 מיליון דולר מבוליביה ויצוא של 6 מיליון דולר לבוליביה. הייצוא של אוסטרליה כלל בעיקר מכשירי מדידה וניתוח ומזון לבעלי חיים. היבוא מבוליביה כלל פירות, אגוזים, דגני בוקר וזרעי שמן. עושר המשאבים של בוליביה הופך אותה ליעד פוטנציאלי עתידי להשקעות אוסטרליות בתחום הכריה. בבוליביה יש כמות משמעותית של עתודות הליתיום העולמיות, המשמשות בסוללות. הביקוש לליתיום צפוי לגדול. בוליביה עשירה גם במכרות כסף ועפרות ברזל. בשנת 2011, בבוליביה היו מאגרי גז טבעי מוכחים של מעל 9.9 טריליון רגל מעוקבת, העתודה החמישית בגודלה בדרום אמריקה, כמו גם 48 טריליון רגל מעוקב של עתודות גז פצלי הניתנות להחזרה. מומחיות אוסטרלית יכולה גם להשלים את ענפי החקלאות של בוליביה, חינוך, ניהול משאבי מים ויערות ותיירות. אוסטרליה מיוצגת בבוליביה באמצעות שגרירותה בלימה, פרו, ובנוסף מחזיקה קונסוליית כבוד בלה פאס. בוליביה מיוצגת באוסטרליה באמצעות שגרירותה באוטווה, קנדה, ובנוסף מחזיקה קונסוליית כבוד בסידני. מדיה וקבצים בנושא יחסי אוסטרליה–בוליביה בוויקישיתוף יחסי אוסטרליה–בוליביה, באתר משרד החוץ האוסטרלי יחסי אוסטרליה–בוליביה, באתר משרד החוץ האוסטרלי
נאמני מרכז שניידר

נאמני מרכז שניידר היא עמותת הידידים של מרכז שניידר לרפואת ילדים בישראל. בשנת 1992 החלה לפעול עמותת ידידים שיזם פרופ׳ חיים דורון עוד לפני הקמת מרכז שניידר לרפואת ילדים בישראל. הנשיאה הראשונה של העמותה הייתה אורה הרצוג, רעייתו של חיים הרצוג שכיהן באותו הזמן כנשיא מדינת ישראל. בראשית דרכה, נקראה העמותה "המועצה הציבורית למען המרכז הרפואי לילדים בישראל". בהמשך, שינתה את שמה ונקראה "המועצה הציבורית למען מרכז שניידר לרפואת ילדים בישראל", ובשנת 2004 שינתה שוב את שמה לשם הנוכחי, "נאמני מרכז שניידר". העמותה מסייעת במימון פרויקטים של בנייה, רכישת ציוד רפואי, מענקי מחקר ופרויקטים מיוחדים נוספים, שנועדו לשמור את בית החולים בקדמת הרפואה, מבחינה קלינית, מחקרית וטכנולוגית. בנוסף, העמותה מסייעת לילדים חולים ומשפחותיהם, מממנת תרופות שאינן בסל התרופות, טיפולי שיניים לילדים מושתלים, תמיכה במשפחות בעת אשפוזים ממושכים ועוד. תוכניות העבודה השנתיות של העמותה ומדיניות ייעוד התרומות מבוססות של תוכניות העבודה השנתיות של בית החולים ומתואמות עם הנהלת המוסד. בעמותה חברים אנשי עסקים, אנשי ציבור וחברה כגון ישראל מקוב ומוטי זוננפלד; כולם מתנדבים וחלקם מלווים את פעילות העמותה מיום הקמתה. אירוע ההתרמה השנתי הוא גולת הכותרת של פעילות העמותה. זהו אירוע חברתי מרכזי שנערך מדי שנה במעמד פילנתרופים וסלבריטאים. איתי בחור, הילדים של שניידר, אוגוסט 2016, איתי בכור הוצאה לאור אתר האינטרנט הרשמי של נאמני מרכז שניידר אתר האינטרנט הרשמי של נאמני מרכז שניידר (באנגלית) נאמני מרכז שניידר, ברשת החברתית פייסבוק נאמני מרכז שניידר, ברשת החברתית אקס (טוויטר) נאמני מרכז שניידר, ברשת החברתית אינסטגרם נאמני מרכז שניידר, סרטונים בערוץ היוטיוב נאמני מרכז שניידר, באתר גיידסטאר איתי בחור, הילדים של שניידר, אוגוסט 2016, איתי בכור הוצאה לאור אודות באתר נאמני מרכז שניידר יעל ולצר, ביה"ח שקיבל תרומה של מיליון וחצי שקל, באתר ynet, 15 בנובמבר 2017 הוועד המנהל באתר נאמני מרכז שניידר שירי דובר, ‏נאמני מרכז שניידר מגייסים 1.5 מיליון שקל ומחזקים את מערך ההשתלות, באתר גלובס, 18 בנובמבר 2018 מיכל גלנטי, ‏תרומה מצילת חיים: בתי החולים פונים לאלפיון העליון, באתר מעריב אונליין, 21 בדצמבר 2015 מיכל גלנטי, ‏החגיגה הגדולה של טדי שגיא, באתר מעריב אונליין, 18 בנובמבר 2018 מיכל גלנטי, ‏החיים החדשים של ילדי שניידר, באתר מעריב אונליין, 14 בנובמבר 2017 רונית מטיאס‏, מה עושות מכוניות היוקרה בקניון TLV?, באתר וואלה, 15 בנובמבר 2017
Personal

"Personal" הוא שיר של הזמר האנגלי HRVY. השיר יצא לאור כהורדה דיגיטלית ב-30 בנובמבר 2017 על ידי חברת התקליטים יוניברסל מיוזיק בתור הסינגל השלישי והאחרון של המיני-אלבום השני שלו, Talk to Ya. השיר הגיע בשיאו למקום 62 במצעד הסינגלים הבריטי. השיר נכתב על ידי בלייר דרילן, דני שאה, הארווי קנטוול, ג'ורדן תומאס ויוסטוס נזרייב. הווידאו קליפ לשיר הועלה ב-30 בנובמבר 2017 לערוץ היוטיוב של הזמר. בין היתר, מופיעה בו כוכבת הרשת לורן גריי. הקרדיטים לקוחים מאתר טיידל. סקיי אדמס – מפיק, נגן, קולות רקע, בס (קולי), מחיאות כפיים, גיטרה, קלידים, מיקסר, תכנות, צוות אולפן סלייר דרילן – הלחנה, כתיבה דני שאה – הלחנה, כתיבה, נגן, קולות רקע, גיטרה הארווי קנטוול – הלחנה, כתיבה, נגן, שירה ג'ורדן תומאס – הלחנה, כתיבה יוסטוס נזרייב – הלחנה, כתיבה דיק בית'ם – טכנאי מאסטרינג, צוות אולפן סרטון השיר "Personal" באתר יוטיוב בלייר דרילן, דני שאה, הארווי קנטוול, ג'ורדן תומאס, יוסטוס נזרייב "HRVY – Personal (Official Video)". YouTube. נבדק ב-5 בנובמבר 2020. {{cite web}}: (עזרה) "Personal (Remixes) – Single by HRVY", music.apple.com "Personal (Acoustic) – Single by HRVY". Apple Music. נבדק ב-5 בנובמבר 2020. {{cite web}}: (עזרה) "Credits / Talk To Ya – EP / HRVY – TIDAL". Tidal. נבדק ב-5 בנובמבר 2020. {{cite web}}: (עזרה) irishcharts.com - Discography HRVY, irish-charts.com [1] [2]
הדרדסים - פרקים

זוהי רשימת פרקים של הדרדסים וסדרות טלוויזיה מונפשות אמריקאיות-בלגיות ששודרו ברשת NBC בין השנים 1981–1989. הסדרה שודרה בסך הכל 256 פרקים עם 417 סיפורים שהורכבו ל־9 עונות החל מה- 12 בספטמבר 1981 ועד 2 בדצמבר 1989, עם מבצעים נוספים שהועלו. חלק מהפרקים הם בני 22 דקות וחלק בני 11 דקות כך ששני פרקים חולקים אותו שידור.